Vermiste student dood gevindArgieffoto Brig. Selvy Mohlala, woordvoerder van die polisie, het gesê die liggaam is in Mhluzi, ŉ informele nedersetting wes van Middelburg, gevind. “Iemand het op die jong vrou, in haar 20s, se liggaam by die stortingsterrein afgekom. Die liggaam is verbrand, maar sy was steeds herkenbaar,” het Mohlala gesê. ŉ Nkangala FET-kollege-studentekaart en ŉ bestuurslisensie is in haar besit gevind. Alhoewel die kaarte albei ook gebrand is, was die van Mahlangu steeds op die kaarte sigbaar. “ŉ Werknemer by die provinsiale patologiedienste het vermoed dat die liggaam moontlik sy vriend se vrou kan wees wat sedert Sondag vermis geraak het. Die vriend is ontbied en hy het bevestig dat dit sy vrou is,” het Mohlala gesê. Hy het gesê die oorsaak van die vrou se dood is nog nie bekend nie, maar ŉ saak van moord word ondersoek. Niemand is nog in verband met die voorval in hegtenis geneem nie.